Favqulodda vaziyatlar vazirining o‘rinbosari Mo‘g‘ulistonda xalqaro konferensiyada qatnashdi

O‘zbekiston Favqulodda vaziyatlar vazirining o‘rinbosari 3—6-iyul kunlari Mo‘g‘ulistonning Ulan-Bator shahrida tabiiy ofatlar xavfini kamaytirish bo‘yicha vazirlar konferensiyasida ishtirok etmoqda. Bu haqda Favqulodda vaziyatlar vazirligining matbuot xizmati xabar berdi.

Konferensiyaning asosiy maqsadi 2015—2030-yillarga mo‘ljallangan Tabiiy ofatlar xavfini kamaytirish bo‘yicha Sinday dasturini amalga oshirish masalasini muhokama qilishdan iborat.
Anjumanda dunyoning 60 dan ortiq davlatlari, shu jumladan, Markaziy Osiyo va MDH mamlakatlaridan vakillar qatnashmoqda. Tadbir natijasida Ulan-Bator deklaratsiyasi qabul qilinadi.